9. การควบคุมภายใน

คณะกรรมการบริษัทได้มอบหมายให้คณะกรรมการตรวจสอบ
รับผิดชอบกำกับดูแลให้ฝ่ายบริหารจัดให้มีระบบควบคุมภายในอย่างมีประสิทธิภาพและเพียงพอ
โดยครอบคลุมทุกด้าน ทั้งด้านการเงิน บัญชี การปฏิบัติการงาน
การดำเนินการให้เป็นไปตามกฎหมาย ข้อบังคับระเบียบที่เกี่ยวข้อง และการบริหารความเสี่ยง
และจัดให้มีกลไกการตรวจสอบและถ่วงดุลที่มีประสิทธิภาพเพียงพอในการปกป้องรักษาและดูแลเงินทุนของผู้ถือหุ้นและสินทรัพย์ของบริษัทอยู่เสมอ
จัดให้มีการกำหนดลำดับขั้นของอำนาจอนุมัติและความรับชอบของผู้บริหารและพนักงาน
กำหนดระเบียบการปฏิบัติงานอย่างเป็นลายลักษณ์อักษร
โดยมีหน่วยงานตรวจสอบฝ่ายในทำหน้าที่ตรวจสอบ และสอบทานระบบการปฏิบัติงานของทุกหน่วยงาน
ให้เป็นไปตามระเบียบที่วางไว้
และแผนงานตรวจสอบภายในประจำปีตามที่คณะกรรมการตรวจสอบได้อนุมัติ โดยในปี 2551
คณะกรรมการบริษัทได้รับทราบรายงานของคณะกรรมการตรวจสอบที่ได้สอบทานและรับทราบผลการปฏิบัติงานของหน่วยงานตรวจสอบภายในอย่างต่อเนื่อง
และมีความเห็นว่า
โดยรวมบริษัทมีระบบการควบคุมภายในที่มีประสิทธิภาพเพียงพอและเหมาะสมกับลักษณะของธุรกิจ
และไม่พบข้อบกพร่องของระบบการควบคุมภายในที่จะมีผลกระทบอย่างเป็นสาระสำคัญต่อความถูกต้องเชื่อถือได้นอกจากนี้คณะกรรมการตรวจสอบและคณะกรรมการบริษัทยังได้ประเมินประสิทธิภาพและความเพียงพอของการควบคุมภายในตามองค์ประกอบการควบคุมภายในเป็นประจำ
ปีละครั้งทุกสิ้นปี โดยการประชุมคณะกรรมการครั้งที่ 1/2552 เมื่อวันที่ 25 กุมภาพันธ์ 2552
คณะกรรมการบริษัทได้สรุปความเห็นเกี่ยวกับความเพียงพอและความเหมาะสมของระบบการควบคุมภายในของบริษัท
ประจำปี 2551 แล้วเห็นว่า บริษัทมีการควบคุมภายในตามองค์ประกอบการควบคุมภายใน 5 ส่วน
ตามแนวทางของสำนักงานคณะกรรมการกำกับหลักทรัพย์และตลาดหลักทรัพย์ หรือ กลต.
โดยบริษัทได้ยึดถือปฏิบัติอย่างเสมอมา จึงไม่พบข้อพร่องที่มีนัยสำคัญใดๆ สรุปได้ดังนี้

องค์กรและสภาพแวดล้อม

คณะกรรมการบริหารได้กำหนดให้มีผังโครงสร้างการบริหารองค์กรที่เหมาะสม
เป้าหมายการดำเนินธุรกิจที่ชัดเจนและวัดผลได้ กำหนดแนวทาง กลยุทธ์ แผนธุรกิจ อำนาจหน้าที่
และระเบียบวิธีปฏิบัติงานเป็นลายลักษณ์อักษรทั้งในธุรกรรมด้านการเงิน การจัดซื้อ และการบริหาร
เพื่อให้สามารถดำเนินงานได้อย่างมีประสิทธิภาพ
อีกทั้งเป็นแนวปฏิบัติงานในทิศทางเดียวกันทั้งผู้บริหารและพนักงาน
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
และส่งเสริมให้พนักงานทุกคนในบริษัทตระหนักถึงความจำเป็นของระบบการควบคุมภายใน
ความโปร่งใส่ และตรวจสอบกลับได้

นอกจากนี้คณะกรรมการยังได้ให้ความสำคัญต่อความซื่อสัตย์สุจริตและจริยธรรมในการดำเนิน ธุรกิจ
โดยได้กำหนดและประกาศจรรยาบรรณของผู้บริหารและพนักงานเป็นลายลักษณ์อักษรตั้งแต่ง ปี 2550
และได้ปรับปรุงให้เหมาะสมและชัดเจนยิ่งขึ้นในปี 2551 เพื่อให้ผู้บริหาร
และพนักงานทุกคนได้ทราบถึงมาตรฐานการปฏิบัติที่เหมาะสมถูกต้องตามกฎหมาย จริยธรรม
และคุณธรรมที่ดี โดยกำหนดเป็นข้อพึ่งปฏิบัติต่อผู้ถือหุ้น ต่อพนักงาน ต่อลูกค้า ต่อคู่ค้า
ต่อคู่แข่งทางการค้า และต่อสังคมส่วนรวม
ทั้งนี้เพื่อให้กลุ่มบุคคลที่เกี่ยวข้องโดยรวมมีความเชื่อมั่นต่อผู้บริหารและต่อพนักงานของบริษัท
ในการปฏิบัติหน้าที่อย่างมืออาชีพ ด้วยความซื่อสัตย์ สุจริต โปร่งใส เป็นธรรม
ไม่แสวงหาผลประโยชน์ ให้ตนเองโดยใช้ข้อมูลใดๆ
ในลักษณะที่อาจก่อให้เกิดความขัดแย้งทางผลประโยชน์ต่อองค์กร
และได้มีการติดตามให้มีการปฏิบัติอย่างจริงจัง

การบริหารความเสี่ยง

บริษัทได้จัดให้มีคณะกรรมการบริหารความเสี่ยงขึ้นในปี 2551
ซึ่งประกอบด้วยผู้บริหารระดับสูงในแต่ละสายงานที่เกี่ยวข้องเพื่อกำหนดวัตถุประสงค์ นโยบาย
อำนาจ หน้าที่ กระบวนการ วิธีการ แผนงาน และแนวทางในการบริหารความเสี่ยง
ตลอดจนประเมิน บริหาร จัดการ และติดตามผลการบริหารความเสี่ยง
และรายงานผลการบริหารต่อคณะกรรมการ

นอกจากนี้ ยังมีคณะทำงานบริหารความเสี่ยงของหน่วยงานต่างๆ ประกอบด้วย
บุคลากรหลักในแต่ละสายงาน เพื่อร่วมกันจัดทำกรอบแผนงาน วัตถุประสงค์ที่ชัดเจน วัดได้ ปฏิบัติได้
สอดคล้องกับวิสัยทัศน์และพันธกิจของบริษัท
และกำหนดหลักเกณฑ์การวัดระดับของความเสี่ยงที่ยอมรับได้
และสื่อสารให้พนักงานในหน่วยงานได้ทราบ เพื่อให้มีการประเมิน
และจัดการกับความเสี่ยงที่เกี่ยวข้องกับการปฏิบัติงานอย่างเพียงพอ
รวมทั้งนำระบบบริหารการจัดการมาเชื่อมโยงกับระบบการควบคุมภายใน
เพื่อหามาตรการหรือวิธีการควบคุมให้ความเสี่ยงอยู่ในระดับน้อยลง
หรืออยู่ในระดับที่ผู้บริหารระดับสูงยอมรับในความเสี่ยงนั้นได้

การควบคุมการปฏิบัติงานของฝ่ายบริหาร

บริษัทได้จัดทำนโยบายและระเบียบวิธีปฏิบัติงานเป็นลายลักษณ์อักษร
เพื่อให้พนักงานทุกคนมีแนวทางปฏิบัติงานให้เป็นไปในทิศทางเดียวกันทั้งในด้านการเงิน การจัดซื้อ
การขายสินค้า การควบคุมดูแล การใช้ทรัพย์สินของบริษัทให้เกิดประโยชน์
มีการแบ่งแยกหน้าที่ผู้ปฏิบัติงาน ผู้ติดตามควบคุม ประเมินผลและผู้อนุมัติออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

นอกจากนี้บริษัทยังได้กำหนดขั้นตอนการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว โดยจัดตั้งคณะทำงานเพื่อศึกษาข้อดี ข้อเสีย ผลกระทบ
เสนอต่อกรรมการบริหาร กรรมการตรวจสอบ และกรรมการบริษัท
เพื่อพิจารณาคุณสมบัติโดยการอนุมัติธุรกรรมนั้น ได้กระทำโดยผู้ที่ไม่มีส่วนได้เสียในธุรกรรมนั้น
และติดตามให้มีการปฏิบัติตามเงื่อนไขที่ตกลงกันไว้

บริษัทมีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลัก
และกิจกรรมทางการเงินสำคัญของบริษัทได้ดำเนินการตามแนวทางกำหนดและมีประสิทธิภาพ
รวมทั้งตรวจสอบตามกฎหมายและข้อกำหนดที่เกี่ยวข้องกับบริษัท (Compliance Control)

ระบบสารสนเทศ และการสื่อสารข้อมูล

บริษัทฯได้ให้ความสำคัญต่อการเปิดเผยข้อมูลของบริษัททั้งภาคภาษาไทยและภาคภาษาอังกฤษที่มีความถูกต้อง
ครบถ้วน โปร่งใส เชื่อถือได้ และทันเวลา ทั้งรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลต่อกระบวนการพิจารณาประกอบการตัดสินใจของกรรมการ ผู้บริหาร
ผู้ถือหุ้น ผู้ลงทุน และผู้มีส่วนได้ส่วนเสียของบริษัท
โดยกำหนดในเอกสารประกอบการประชุมรายงานการประชุม เอกสารทางบัญชี
และเผยแพร่ข้อมูลข่าวสารต่างๆ ในรายงานประจำปี แบบแสดงรายการข้อมูลประจำปี (แบบ
56-1) Website ของบริษัท และผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์
ตลอดจนมีการจัดระบบสารสนเทศเพื่อการสื่อสารกับพนักงานทุกระดับภายในองค์กรอย่างมีประสิทธิภาพ

จากการเริ่มดำเนินงานระบบจัดการผลิต (ERP) ตั้งแต่ปี 2550
บริษัทได้พัฒนาระบบโดยต่อเนื่องจนสามารถใช้ควบคุมการจัดหาวัตถุดิบ
การวางแผนการผลิตอย่างเหมาะสม ตลอดจนการควบคุมการผลิต การจัดเก็บสินค้าคงคลัง
จนถึงการส่งมอบสินค้าไปยังลูกค้า

สำหรับระบบเครือข่ายการสื่อสารภายใน (Intranet)
บริษัทได้ทำการเชื่อมโยงเครือข่ายครอบคลุมโรงงานสาขา อีกทั้งจัดทำระบบ Firewall
เพื่อป้องกัน Spam mail การเจาะข้อมูลจากภายนอก และเพิ่มประสิทธิภาพการป้องกัน Computer
Virus ให้ดียิ่งขึ้น

ในปี 2552 บริษัทยังคงพัฒนาประสิทธิภาพระบบจัดการผลิตต่อไป และพัฒนาระบบ E-Business
ในด้านการรับคำสั่งซื้อลูกค้า การควบคุมสินค้าคงคลังร่วมกับลูกค้า ตลอดจนธุรกิจ E-Bidding
ที่เข้ามามีบทบาทในอุตสาหกรรมมากขึ้น

การวิจัยและพัฒนา

นอกจากการดำเนินการผลิตผลิตภัณฑ์ตามแบบของลูกค้าแล้ว
บริษัทยังมีหน่วยงานให้บริการในการออกแบบผลิตภัณฑ์ โดยมีทีมงานวิศวกรที่มีความรู้ ประสบการณ์
และความสามารถในการใช้โปรแกรมออกแบบโดยคอมพิวเตอร์
กำหนดมาตรฐานบรรจุภัณฑ์ตามหลักสากล เช่น ASTM ของประเทศสหรัฐอเมริกา และ DIN
ของประเทศเยอรมัน เพื่อสร้างมาตรฐานสินค้าสู่สากล โดยให้บริการอย่างรวดเร็ว แม่นยำ
และสร้างความพึงพอใจสูงสุดต่อลูกค้า ทั้งด้านความสวยงาม คุณลักษณะการใช้งาน
ตลอดจนต้นทุนที่เหมาะสม

ในด้านแม่พิมพ์ที่ใช้ในการผลิตสินค้า บริษัทมีโครงการต่อเนื่องมายังปี 2552 ดังนี้

1. แม่พิมพ์ฉีด (Injection Mould) มุ่งพัฒนาระบบการฉีดที่ไม่มีก้าน (Hot Runner)
เพื่อลดการสูญเสียวัสดุและลดรอบเวลาการผลิต เพื่อต้นทุนที่ต่ำลง

2. แม่พิมพ์เป่า (Blow Mould) มุ่งพัฒนาแม่พิมพ์หลาย Cavity เพื่อการผลิตจำนวนมาก
ในต้นทุนที่ต่ำสุดสร้างความสามารถในการแข่งขัน

3. แม่พิมพ์ขวด PET (Injection Blow Mould) มุ่งพัฒนาแม่พิมพ์หลาย Cavity
เพื่อลดต้นทุนการผลิตในขณะที่คงไว้ซึ่งคุณภาพผลิตภัณฑ์

กิจกรรมส่งเสริมสังคม และสิ่งแวดล้อม

นอกจากการดำเนินธุรกิจให้เติบโตอย่างมีคุณภาพแล้ว บริษัทยังมุ่งมั่นในการตอบแทนสังคม
โดยมีส่วนร่วมในการช่วยพัฒนาสังคมให้ดีขึ้น โดยผ่านกิจกรรมหลัก ดังนี้
เป็นสถานที่เรียนรู้นอกห้องเรียน โดยเปิดโอกาสให้สถาบันการศึกษาส่งนักศึกษามาดูงาน
และฝึกงานภายในบริษัทประจำทุกๆ ปี เพื่อเรียนรู้กระบวนการผลิต เรียนรู้ในภาคปฏิบัติ
ตลอดจนสนับสนุนงานวันเด็กแห่งชาติแก่โรงเรียน และหน่วยงานราชการต่างๆ ในเขตพื้นที่
และให้การสนับสนุนการจัดกิจกรรมของหน่วยงานราชการต่างๆ ที่ต้องการความช่วยเหลือ

ระบบการติดตาม

บริษัทมีการประชุมคณะกรรมการบริหารอย่างสม่ำเสมอทุกเดือน
เพื่อพิจารณาและติดตามผลการดำเนินงานของฝ่ายบริหารให้เป็นไปตามเป้าหมาย
ในการประชุมคณะกรรมการบริษัทหรือประชุมคณะกรรมการผู้บริหาร
หากผลการดำเนินงานแตกต่างจากเป้าหมาย
จะมีมติให้ฝ่ายบริหารรับไปดำเนินการแก้ไขภายในระยะเวลาที่เหมาะสม
และรายงานต่อคณะกรรมการบริษัท

การประชุมคณะกรรมการตรวจสอบ มีการประชุมรวม 4 ครั้ง
เพื่อพิจาณาและติดตามผลการดำเนินงานอย่างสม่ำเสมอ มีการปฏิบัติตามเป้าหมายที่กำหนดไว้
ระบบการควบคุมภายในเป็นไปอย่างต่อเนื่องและมีการปรับปรุงแก้ไขทันท่วงที
สอดคล้องกับสถานการณ์ที่เปลี่ยนไป
ซึ่งได้รายงานผลการสอบทานงบการเงินต่อคณะกรรมการบริษัททุกไตรมาสเพื่อทราบเป็นปกติประจำ
และมีความเห็นว่าโดยรวมบริษัทมีระบบการควบคุมภายในที่มีประสิทธิภาพเพียงพอและเหมาะสมกับลักษณะของธุรกิจ
และไม่พบข้อบกพร่องของระบบการควบคุมภายในที่จะมีผลกระทบอย่างเป็นสาระสำคัญต่อความถูกต้อง
เชื่อถือได้ของรายงานทางการเงิน

นอกจากนี้คณะอนุกรรมการตรวจสอบยังได้ประเมินผลการปฏิบัติงานของคณะกรรมการตรวจสอบประจำปี
2551 ตามแนวทางของตลาดหลักทรัพย์แล้ว
เห็นว่าคณะกรรมการตรวจสอบได้ปฏิบัติตามแนวทางกว่าร้อยละ 95 และมีประสิทธิภาพในระดับดี

คณะอนุกรรมการ

บริษัทมีคณะอนุกรรมการ 2 ชุด ดังนี้

คณะอนุกรรมการตรวจสอบ เพื่อกำกับดูแลกระบวนการจัดทำรายงานทางการเงินของบริษัท
ให้บริษัทมีรายงานทางการเงินที่ถูกต้องและเพียงพอและกำกับดูแลให้บริษัทมีระบบควบคุมภายในที่เหมาะสมและมีประสิทธิภาพ
ตลอดจนดูแลให้บริษัทปฏิบัติตามกฎหมายที่เกี่ยวข้อง โดยรายละเอียดของคณะกรรมการตรวจสอบ
ขอบเขต หน้าที่ ความรับผิดชอบ ระบุไว้ภายใต้หัวข้อการจัดการ

คณะอนุกรรมการบริหารความเสี่ยง เพื่อให้การบริหารความเสี่ยงอย่างเป็นระบบทั้งระดับองค์กร
และระดับกิจกรรมให้ครอบคลุมทุกกระบวนการทำงานที่มีความสำคัญทั่วทั้งองค์กร รายละเอียด
บทบาท และความรับผิดชอบของคณะกรรมการบริหารความเสี่ยงระบุไว้ในหัวข้อการจัดการ

อีกทั้งบริษัทยังได้ให้ความสำคัญในเรื่องของการประเมินตนเองของคณะกรรมการ
ซึ่งถือเป็นสิ่งจำเป็นในการแสดงให้เห็นถึงความรับผิดชอบของกรรมการ
และการพัฒนากรรมการโดยในปีที่ผ่านมาบริษัทได้ส่งเสริมให้มีการฝึกอบรมและให้ความรู้แก่ผู้เกี่ยวข้องของบริษัท
ได้แก่ มีการส่งเสริมให้เข้าอบรมในหัวข้อ ” การปรับปรุงกฎเกณฑ์เกี่ยวกับ
ความรับผิดชอบของกรรมการ ผู้บริหาร และเลขานุบริษัท และสิทธิของผู้ถือหุ้นบริษัทจดทะเบียน
“ที่ทางสมาคมบริษัทจดทะเบียนไทย ได้จัดขึ้น เป็นต้น